ปธน.บราซิล วีโต้ข้อกฎหมายบังคับใส่หน้ากากในร้านค้า-โบสถ์-โรงเรียน
ประธานาธิบดีบราซิล ผ่านกฎหมายบังคับใส่หน้ากากป้องกันโควิด แต่ ปฏิเสธข้อกฎหมายที่ให้ใส่หน้ากากในร้านค้า ศาสนสถาน และโรงเรียน อ้างละเมิดสิทธิสำนักข่าวต่างประเทศรายงานว่า เมื่อวันศุกร์ที่ 3 ก.ค. 2563 ประธานาธิบดี ชาอีร์ โบลโซนาโร แห่งประเทศบราซิลผ่านกฎหมายบังคับประชาชนใส่หน้ากากอนามัยป้องกันไวรัสโควิด-19 แล้ว แต่เขา วีโต้ หรือ ปฏิเสธ ข้อกฎหมายบางข้อที่ระบุให้ใส่หน้ากากในที่ที่คนรวมตัวมากๆ เช่น ร้านค้า ศาสนสถาน และโรงเรียนนายโบลโซนาโร ปฏิเสธความสำคัญของมาตรการเว้นระยะห่าง เพื่อป้องกันการระบาดของไวรัสโควิด-19 มาตลอด โดยระบุว่า การเว้นระยะห่างและการกักตัว มีแต่จะทำร้ายเศรษฐกิจของประเทศ เขายังโจมตีมาตรการบังคับสวมหน้ากากด้วยว่า อาจเป็นการละเมิดสิทธิในทรัพย์สิน และประชาชนอาจถูกปรับ เพียงเพราะอยู่บ้านโดยไม่สวมหน้ากากนักการเมืองหัวขวาจัดผู้นี้ยัง วีโต้ ข้อกฎหมายที่กำหนดให้ทางการท้องถิ่น แจกหน้ากากให้คนยากจน และให้บริษัทต่างๆ จัดหาหน้ากากให้ลูกจ้างโดยไม่คิดค่าใช้จ่ายด้วยทั้งนี้ สภาคองเกรสของบราซิลมีเวลา 30 วันที่จะปฏิเสธการวีโต้ของนายโบลโซนาโร ด้วยการลงมติคัดค้านด้วยเสียงส่วนใหญ่ ขณะเดียวกัน การวีโต้ของนายโบลโซนาโร ไม่มีผลกับกฎหมายที่รัฐบาลท้องถิ่นอนุมัติอนึ่ง บราซิลเป็นประเทศที่การระบาดของไวรัสโคโรนาสายพันธ์ุใหม่ รุนแรงที่สุดเป็นอันดับ 2 ของโลกทั้งในแง่ของยอดผู้ติดเชื้อและเสียชีวิต เป็นรองเพียงสหรัฐอเมริกา โดยมียอดผู้ติดเชื้อสะสมอยู่ที่ 1508991 ราย และเสียชีวิต 62304 ศพ
ประธานาธิบดีบราซิล ผ่านกฎหมายบังคับใส่หน้ากากป้องกันโควิด แต่ปฏิเสธข้อกฎหมายที่ให้ใส่หน้ากากในร้านค้า ศาสนสถาน และโรงเรียน อ้างละเมิดสิทธิ
โควิด-19,ไวรัสโคโรน่า,ไวรัสโคโรนา,โควิดบราซิล,ชาอีร์ โบลโซนาโร,วีโต้,ไฮไลต์ไวรัสโคโรน่า